[{"text_idx": "#000003", "text": "Kristina Ma\u0308rtin: keegi meist ei taha, et vannituba ukrainlaste verega soojaks ko\u0308etakse"}, {"text_idx": "#000004", "text": "Pu\u0308hapa\u0308evases \"Hommik Anuga\" saates on saatejuhil ku\u0308las kaitseliitlased ja filmivaldkonnas to\u0308o\u0308tavad Kristina Ma\u0308rtin, Riina Sildos ja Marge Liiske. Saates ra\u0308a\u0308givad naised, miks nad otsustasid kaitseliiduga liituda ja kuidas on veebruaris Ukrainas alanud so\u0303da nende mo\u0303ttemaailma muutnud."}, {"text_idx": "#000006", "text": "Filmiprodutsent Riina Sildos nentis, et kuigi plaan kaitseliitu astuda mo\u0303lkus tal mo\u0303tteis juba eelmisel aastal, sai otsustavaks 24. veebruaril Ukrainas alanud so\u0303da, mil ta mo\u0303istis, et liitumist ei saa enam edasi lu\u0308kata. Sildos ma\u0308rkis, et filmitegijatel ei tekitanud kaitseliiduga liitumine kahtlust, sest tunnetati, et Ukrainas alanud so\u0303da on ka eestlaste so\u0303da."}, {"text_idx": "#000008", "text": "PO\u0308FF-i filmito\u0308o\u0308stuse programmijuht Marge Liiske tunnistas, et enne seda, kui so\u0303da algas, polnud ta absoluutselt kindel, mida ta Eestis so\u0303ja algamisel teeks, ning arvas, et pigem lahkuks riigist, sest tal poleks piisavaid oskuseid, et so\u0303jas hakkama saada."}, {"text_idx": "#000009", "text": "\"Kui 24. veebruar kukkus, teadsin va\u0308ga ha\u0308sti, et need on minu va\u0308a\u0308rtused, millel praegu tallutakse. See on see piir, kus mina pean muutuma aktiivseks pooleks. Ma ei taha olla see, kes ootab varjendis vo\u0303i kuskil mujal, kas pomm kukub pa\u0308he vo\u0303i keegi astub u\u0308le minu korteriukse ja sunnib mind pu\u0308ssia\u0308hvardusel kuskile minema,\" selgitas ta."}, {"text_idx": "#000010", "text": "\"Ma tahan olla see, kes teab, kuidas teha ja kuhu minna. Ma tahan olla see, kes on vo\u0303imeline \u2013 nii palju kui ma suudan \u2013 kaitsma neid inimesi, kes sellel pinnal elavad, kui peaks nii minema.\""}, {"text_idx": "#000012", "text": "\"Eesliinil ei ole vo\u0303itleja mitte keegi, kui tal ei ole neid, kes teda abistavad. Sina u\u0308ksikisikuna ei tee mitte midagi a\u0308ra ja see on u\u0308ks ha\u0308sti oluline teadmine,\" lisas Liiske."}, {"text_idx": "#000013", "text": "Ma\u0308rtini so\u0303nul on kodumaa kaitsmine oluline ka neile eestlastele, kes praegusel ajal siin ei ela \u2013 na\u0308iteks tegid tema so\u0303brannad Bru\u0308sselisse naiskodukaitse jaoskonna ja on va\u0308himagi ohu korral valmis oma perekonnad sinna ja\u0308tma ja Eesti tulema. Ma\u0308rtin selgitas, et tema Bru\u0308sselis elavatele so\u0303brannadele teeb enim muret la\u0308a\u0308neeurooplaste pehmus, kus antakse ko\u0303igele ja\u0308rele ja ku\u0308ttehindade pa\u0308rast muretsetakse pea sama palju kui so\u0303ja u\u0308le."}, {"text_idx": "#000014", "text": "\"Ma arvan, et see on u\u0308ks meie panus, et me see aasta ilma halisemata kannatame ja maksame selle ku\u0308ttearve a\u0308ra, sest keegi meist ei taha, et vannituba ukrainlaste verega soojaks ko\u0308etakse,\" ma\u0308rkis ta."}, {"text_idx": "#000015", "text": "\"Hommik Anuga\" on ETV eetris pu\u0308hapa\u0308eva hommikul kell 10."}, {"text_idx": "#000019", "text": "Eesti saadab Ukrainale laskemoona ja so\u0303durivarustust"}, {"text_idx": "#000021", "text": "Video: Tallinna loomaaia ja\u0308a\u0308karud nautisid talvero\u0303o\u0303me"}, {"text_idx": "#000027", "text": "ETV saatejuhid jagasid \"Ringvaates\" na\u0308tsumeenutusi"}, {"text_idx": "#000031", "text": "Carri Ginter: va\u0308hk muutis mind rahulikumaks ja ta\u0308nulikumaks, aga ka kannatamatumaks"}, {"text_idx": "#000032", "text": "Youtuber'ist mo\u0308o\u0308blirestauraator: sain aru, et see on kullaauk"}, {"text_idx": "#000041", "text": "Galerii: Eesti Laulu teine poolfinaal"}, {"text_idx": "#000042", "text": "Galerii: Eesti Laulu teise poolfinaali proovid"}, {"text_idx": "#000043", "text": "Nooremteadur: naer aitab peita piinlikkus- ja ebamugavustunnet"}, {"text_idx": "#000046", "text": "\"Pealtna\u0308gija\": kahe lapsena la\u0308hedase poolt pilastatud naise lood"}, {"text_idx": "#000048", "text": "\"Pealtna\u0308gija\": a\u0308rimees pakub ku\u0308tusemahuteid, riik ei vo\u0303ta vedu"}, {"text_idx": "#000049", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]